రిలయన్స్ తొలి మహిళా డైరక్టర్‌గా నీతా అంబానీ!
PNR| Last Updated:       గురువారం,  19 జూన్ 2014 (12:36 IST)
రిలయన్స్ ఇండస్ట్రీస్ లిమిటెడ్ ఛైర్మన్ ముఖేష్ అంబానీ సతీమణి నీతా అంబానీ ఆ కంపెనీ డైరెక్టర్‌గా నియమితులయ్యారు. ఐపీఎల్‌లో ముంబై ఇండియన్స్ ఫ్రాంచైజీని సమర్థవంతంగా నడిపి మంచి వ్యాపారవేత్తగా పేరుగాంచిన నీతా అంబానీ రిలయన్స్ ఇండస్ట్రీస్ లిమిటెడ్ లో తొలి మహిళా డైరెక్టర్ కావడం విశేషం.
ముంబైలో బుధవారం జరిగిన రిలయన్స్ వార్షిక సర్వసభ్య సమావేశంలో కంపెనీ షేర్ హోల్డర్లు కంపెనీ డైరెక్టర్‌గా నీతా అంబానీ నియామకానికి ఆమోదముద్ర వేశారు. దేశంలో అతిపెద్ద కార్పొరేట్ కంపెనీగా పేరుగాంచిన రిలయన్స్‌లో నీతా అంబానీ డైరెక్టర్ గా మరిన్ని సంస్కరణలు తెస్తారని వారు ఆశాభావం వ్యక్తం చేశారు.
సంబంధిత వార్తలు